‘जिंदगी खूबसूरत बनाने के लिए भक्ति करें’
जिस इंसान के जीवन में भक्ति है, उसका जीवन सुखमय होता है। जिंदगी खूबसूरत बनाने के लिए भक्ति का झरना बहता रहना चाहिए। इंसान को भगवान श्रीराम, कृष्ण, महावीर स्वामी के आदर्श अपनाने चाहिए। बिना भक्ति जीवन शैतान की तरह होता है।
यह बात मुनि प्रणम्यसागर ने कही। वे ‘जिंदगी क्या है, आओ समझें’ विषय पर गांधी चौक में प्रवचन दे रहे थे। उन्होंने कहा भक्ति मानव को भाग्यवान बनाती है, उसे कोई कमी नहीं रहती। जीव को ईश्वर की भक्ति करना चाहिए, सज्जनता के साथ एक-दूसरे से मित्रता करना चाहिए। मित्रता का भाव कभी दुश्मनी नहीं होने देता और सदभाव पैदा करता है।
मुनि ने कहा मित्रता किसी से भी हो सकती है, भगवान और भक्त भी मित्र हो सकते हैं। एक-दूसरे के प्रति समर्पित भाव रखना चाहिए। परमात्मा से मित्रता का भाव रहे तो जीवन में कई परेशानी आती हैं। जहां भगवान की भक्ति होती है वहां पर दुर्भाव नहीं आता है। सदभाव दिन पर दिन बढ़ता है और सुखों की प्राप्ति होती है। प्रवचन के दौरान विनाेदसागर, डॉ. मनाेज संघई, डॉ. दर्शन् जैन, शिखरचंद जैन, प्रकाश हिंगड़, प्रकाश पामेचा, सत्यनारायण सारड़ा के साथ कई लोग मौजूद थे।
hin_Deva hin_Deva hin_Deva hin_Deva